עמרי גלפרין

עמרי גלפרין (נולד ב-21 בספטמבר 1975) הוא עיתונאי עצמאי (פרילנסר), במאי ואיש תקשורת בתחום המסעות, התיירות והתרבות, מרצה ומורה בתחום הסוציולוגיה והאנתרופולוגיה וכן כתב את ספר הביכורים: 'האי בקצה האוקיינוס'<ref></ref>.

== ביוגרפיה ==
גלפרין הוא נכד, מצד אביו, לניצולי שואה מליטא. סבו, טוביה גלפרין, נמנה עם לוחמי מחתרת הפ.פ.או (ארגון הפרטיזנים המאוחד)<ref></ref> בגטו וילנה בהובלת אבא קובנר. מצד אמו הוא נכד למשפחת בצרי, יוצאי עיראק, שעלו בשנת 1951 לישראל במבצע עזרא ונחמיה.

עד גיל 3 גדל ברמת גן ולאחר מכן עברה משפחתו להרצליה. בתום שירותו הצבאי כחובש קרבי בחיל השריון ובחיל הרפואה, החל בלימודיו לתואר ראשון בתקשורת ומדע המדינה במכללה האקדמית כנרת שבעמק הירדן, שם נבחר ליו"ר אגודת הסטודנטים, בתקופה מתוחה של מבצע חומת מגן ופיגועים קשים בשטח מדינת ישראל, שהובילו להתנגשויות בין מגזרים שונים בקמפוס<ref></ref>. בה בעת נבחר לתפקיד דובר ארגון הסטודנטים בישראל, בתקופה שבה התאגדו הסטודנטים במכללות בישראל ודרשו השוואה של שכר הלימוד לפי הגובה הנהוג באוניברסיטאות.

את התואר השני למד בתוכנית הבינלאומית ע"ש וייס-לבנת בחקר השואה<ref></ref> באוניברסיטת חיפה.

גלפרין בעל תעודת הוראה מטעם המכללה האקדמית לחינוך אורנים ולמד הדרכת טיולים מטעם האוניברסיטה הפתוחה.

גלפרין נשוי ולו שני ילדים. ביתו בישראל נמצא בקיבוץ להבות חביבה. בשנת 2016 עבר להתגורר עם משפחתו בעיר טורשהאון שבאיי פארו ובשנת 2018 עבר לעיירה מרלי שבאנגליה ולאחריה לכפר הגדול ביותר במחוז דורסט הדרומי שבאנגליה, ששמו קורפ מולן, הסמוך לעיר פול.

בתקופת מגוריו באיי פארו עמל על תחקיר לטובת כתיבת ספר ביכורים, וכמו כן התבקש לתת הרצאות וכן ראיונות תקשורתיים רבים הקשורים לתרבות הישראלית, לשואת העם היהודי ולמדיניות ישראל בהיבטים הקשורים ליחסים בינלאומיים<ref></ref><ref></ref><ref></ref><ref></ref><ref></ref><ref></ref>.

== תקשורת ==
מאז סיום לימודיו החל, כעיתונאי חופשי, לכתוב בפלטפורמות מגוונות של התקשורת הישראלית ובכללן ynet, מעריב, מגזין טבע הדברים, מגזין מסע עולמי, מגזין מסע אחר, mako, מגזין את ועוד. כמו כן הפיק, ביים והגיש מספר רב של סדרות וכתבות טלוויזיוניות לטובת הערוצים: ערוץ 2 (קשת 12), הערוץ הראשון (כאן11), ערוץ 10 (רשת 13) וערוץ טבע הדברים ששידר בעבר בטלוויזיה בכבלים. גלפרין אף השתתף בתוכנית מסע עולמי עם איל פלד והוא משמש כתב אורח בתוכנית רואים עולם בהגשתו של העיתונאי, חתן פרס ישראל, יעקב אחימאיר.

תחילת דרכו בטלוויזיה הייתה בערוץ טבע הדברים, שם השתתף ככתב שטח ואולפן, וכן ביים והגיש מאות כתבות. סדרת הטלוויזיה הראשונה בבימויו ובהגשתו הייתה נוגע בישראל עם עמרי גלפרין<ref></ref>, שסקרה במשך 15 פרקים אתרים רבים ברחבי ישראל ושודרה בערוץ טבע הדברים<ref></ref> ובערוץ 10. סדרה אחות נוספת שהגיעה מיד לאחריה הייתה נוגע בעולם עם עמרי גלפרין<ref></ref>, ובה הופקו פרקים מרחבי העולם.

רבות מכתבותיו עוסקות באתרים ובאזורים בעולם, שהתיירות איננה נחשבת למרכזית בהן, ובכלל זה היה אחד מהכתבים הישראלים הראשונים שסיקרו את קוסובו בהיבט תיירותי<ref></ref>. כמו כן סיקר מקומות בתבל הנחשבים לאתרי שוליים בענף התיירות הבינלאומית, כגון שכונות הסלאמס של הודו<ref></ref>, הכור הגרעיני בצ'רנוביל, העיר אושווינצ'ים<ref></ref> הצמודה למחנות ההשמדה אוושוויץ-בירקנאו בפולין, וכן את העיר אומן<ref></ref> שבאוקראינה. מעת לעת כתבות וטורים פרי עטו מתורגמים לשפות נוספות<ref></ref>.

גלפרין הפיק סרטים תיעודיים, ובכללם סרטים עבור ערוץ 10 על אודות כמה מחללי מערכות ישראל<ref></ref>. כמו כן יצר את הסרט אזכור את הדרך עבור רשת 13 אודות המנצח הישראלי ניצול השואה, יעקב הולנדר<ref></ref>, עמו יצא אל שדות ילדותו בפולין כשהוא מלווה ב-73 חברי וחברות מקהלותיו. בנוסף יצר סרטים דוקומנטריים קצרים על אודות הציירים: יעקב חייט, לאו ריי, יוסל ברגנר, דורית לוי ועוד.

פרסם טורי דעה במעריב nrg והפיק עשרות סרטים בתחום התדמית וההדרכה. מתראיין מעת לעת בערוצי הרדיו בנושאים החופפים את תחום סיקורו התקשורתי.

== מוזיקה ==
גלפרין מנגן בתופים. בעבר ניגן בלהקות השוליים "הפרד ומשול", "סבא"<ref></ref>, ושימש כנגן מחליף ב"להקת התינוקות"<ref></ref><ref></ref>. בשנים האחרונות הוא מנגן עם מוזיקאים מתחום הרגאיי, הרוקנרול והסקא. בין היתר היה שותף לפרויקט מוזיקלי עם היוצר הג'מייקני, [https://artikalmusic.com/artikalband-ishmelmcanuff_en.html ישמאעל מקקנוף]<ref></ref>.

== קישורים חיצוניים ==

* פתיח תוכנית הטלוויזיה [https://www.youtube.com/watch?v=wvqSNBxxkWE נוגע בישראל עם עמרי גלפרין]
* גל איתן, [https://www.makorrishon.co.il/nrg/online/55/ART1/622/545.html עמרי נוגע בישראל], מעריב, ב־15 באפריל 2007
* [https://www.youtube.com/watch?v=8jyPG3PXwdc שיר הנושא של הסדרה נוגע בישראל עם עמרי גלפרין]. (לחן ושירה: יובל נאדל. מילים: בתיה נאדל), ב-17 בפברואר 2007

מכּתבותיו
* 
* 
* [https://11b668b2-804f-4497-9b54-ee0131165172.filesusr.com/ugd/e53474_e5143798ebfe401fa60f12a164856d9b.pdf סבאלבארד: מרחק נגיעה מהקוטב], מתוך מגזין טבע הדברים, גיליון מרץ 2013
* 
* [https://11b668b2-804f-4497-9b54-ee0131165172.filesusr.com/ugd/e53474_4dfe48593b1043a78da4e1c8a925a65a.pdf החצר האחורית של יוגוסלביה לשעבר: קוסובו], מתוך מגזין טבע הדברים, גיליון נובמבר 2007
* [https://www.makorrishon.co.il/nrg/online/1/ART2/426/240.html לא להפסיק את הנסיעות לפולין], מתוך מעריב nrg, ב-8 בינואר 2013
* [https://www.atmag.co.il/יגעת-ונסעת/ אומן: יגעת ונסעת], מתוך מגזין מסע עולמי ואת, 29 בינואר 2007
* [https://11b668b2-804f-4497-9b54-ee0131165172.filesusr.com/ugd/e53474_181380e89e0f47109570a593696881f6.pdf צ'רנוביל מסלול לתייר האפל], מתוך מגזין טבע הדברים, גיליון יוני 2019
* [https://www.jpost.com/Metro/Arts-And-Culture/Partisan-heroes-340525 Partisan heroes], from the Jerusalem post, February 6, 2014
* [https://www.youtube.com/watch?v=5VyBSnxp1XI&t=4s בחזרה לצ'רנוביל], מתוך רואים עולם, כאן 11, 22 ביוני 2019
* [https://www.youtube.com/watch?v=7jX0NRuLL-4 אושווינצ'ים: אחרי הגדר], מתוך רואים עולם כאן 11, 26 באוקטובר 2019
* נוגע בעולם עם עמרי גלפרין: [https://www.youtube.com/watch?v=K1spifS7PGM&t=1761s איי פארו - גן העדן הצפוני], מתוך ערוץ 12, 8 בפברואר 2016
* נוגע בעולם עם עמרי גלפרין: [https://www.youtube.com/watch?v=D25CtXb1_xM&t=48s חבל הקצ'קר שבטורקיה], מתוך ערוץ 12, 14 בינואר 2016
* נוגע בישראל עם עמרי גלפרין: [https://www.youtube.com/watch?v=OqX-xsH0p0c קיבוץ דגניה (פרק 4)], מתוך ערוץ 13 וערוץ טבע הדברים, 8 בדצמבר 2007
* 
* [https://www.youtube.com/watch?v=5ifnlMBLRXk&t=221s ניר סמי: חלל צה"ל], מתוך ערוץ 10, 23 באפריל 2009
* [https://www.youtube.com/watch?v=fs4Mj2nh9MU&t=36s הארכיפלג מדיירה], מתוך רואים עולם כאן 11, 28 בדצמבר 2019
* הצייר [https://www.youtube.com/watch?v=LpnIx7TlcP4 יעקב חייט], מתוך ערוץ 98, 19 בדצמבר 2015

== הערות שוליים ==

קטגוריה:עיתונאים ישראלים
קטגוריה:פובליציסטים ישראלים
קטגוריה:במאי טלוויזיה ישראלים
קטגוריה:בוגרי אורנים - המכללה האקדמית לחינוך
קטגוריה:להבות חביבה: אישים
קטגוריה:ישראלים שנולדו ב-1975